CELEX: E2010P0015
Language: mt
Date: 2010-09-14 00:00:00
Title: Azzjoni mressqa fl- 14 ta' Settembru 2010 minn Posten Norge AS kontra l-Awtorità ta' Sorveljanza tal-EFTA (Każ E-15/10)

25.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/23
            
         Azzjoni mressqa fl-14 ta' Settembru 2010 minn Posten Norge AS kontra l-Awtorità ta' Sorveljanza tal-EFTA
   (Każ E-15/10)
   2010/C 320/12
   Azzjoni kontra l-Awtorità ta' Sorveljanza tal-EFTA tressqet quddiem il-Qorti tal-EFTA fl-14 ta' Settembru 2010 minn Posten Norge AS, irrappreżentata minn Siri Teigum, advokat, u Frode Elgesem, advokat, Advokatfirmaet Thommessen AS, Haakon VIIs gate 10, 0116 Oslo, NORWAY.
   Ir-Rikorrent isostni li l-Qorti tal-EFTA għandha:
   
               —
            
            
               tħassar id-deċiżjoni kkontestata;
            
         
               —
            
            
               tħassar jew tnaqqas b'mod sostanzjali l-multa,
            
         
               —
            
            
               tordna lill-Awtorità ta' Sorveljanza tal-EFTA sabiex tħallas l-ispejjeż.
            
         
      Sfond legali u fattwali u eċċezzjonijiet legali miġjuba bħala sostenn:
   
   
               —
            
            
               Ir-Rikorrent, Posten Norge AS, topera s-servizz tal-posta nazzjonali fin-Norveġja li jkopri posta, pakketti u servizzi finanzjarji. Is-sid ewlieni tiegħu jibqa' l-Istat Norveġjan. Il-maġġoranza tas-servizzi (90 %) ta' Posten Norge AS huma esposti għall-kompetizzjoni.
            
         
               —
            
            
               Bid-deċiżjoni tagħha tal-14 ta' Lulju 2010 fil-każ Nru 34250 “Norway Post/Privpak”, l-Awtorità ta' Sorveljanza tal-EFTA sabet li Posten Norge AS wettqet ksur wieħed u kontinwu tal-Artikolu 54 tal-Ftehim taż-ŻEE mill-20 ta' Settembru 2000 sal-31 ta' Marzu 2006 fis-suq għal servizzi ta' pakketti Business-to-Consumer b'kunsinja barra l-Borża fin-Norveġja permezz ta' strateġija ta' esklussività b'trattament preferenzjali meta stabbilixxa u żamm in-netwerk Post-in-Shop tiegħu. B'riżultat, ġiet imposta multa ta' EUR 12,98 miljun.
            
         
               —
            
            
               Ir-Rikorrent isostni li d-deċiżjoni trid tiġi mħassra peress li:
               
                           —
                        
                        
                           l-Awtorità ta' Sorveljanza tal-EFTA żbaljat fl-interpretazzjoni u l-applikazzjoni tal-Artikolu 54 tal-Ftehim taż-ŻEE, billi ssostni li kwalunkwe effett detrimentali għall-abbilità tal-opponenti biex jikkompetu hu biżżejjed biex ikun stabbilit abbuż;
                        
                     
                           —
                        
                        
                           l-Awtorità ta' Sorveljanza tal-EFTA ma ppruvatx li Posten Norge AS kisret ir-regoli tal-kompetizzjoni f'dan il-każ, b'mod partikolari, hi ma ssostanzjatx li l-istrateġija ta' esklussività ppreveniet lill-oħrajn milli jikkompetu b'mod effettiv, illimitat l-aċċess tagħhom għall-ħanut ewlieni tal-merċa, kjosk u katini tal-pompi tal-petrol b'mod li jikkostitwixxi abbuż, jew attwalment irriżultat f'effetti antikompetittivi;
                        
                     
                           —
                        
                        
                           f'kwalunkwe avveniment, l-imġiba ta' Posten Norge AS kienet ġustifikata b'mod oġġettiv.
                        
                     
         
               —
            
            
               Alternattivament, ir-Rikorrent isostni li l-multa trid titnaqqas b'mod sostanzjali peress li l-Awtorità ta' Sorveljanza tal-EFTA:
               
                           —
                        
                        
                           żbaljat fl-eżaminazzjoni tal-perjodu ta' żmien tal-allegat ksur;
                        
                     
                           —
                        
                        
                           naqset milli teżamina l-gravità tal-ksur;
                        
                     
                           —
                        
                        
                           naqset milli tikkonkludi l-proċedimenti amministrattivi fi żmien raġonevoli, li dan biss għandu jwassal għal tnaqqis tal-multa b'tal-inqas 50 %.